          สัญญารับทุนอุดหนุนการวิจัยประเภทเงินรายได้ มหาวิทยาลัยเทคโนโลยีราชมงคลศรีวิชัย
-------------------------------------
มหาวิทยาลัยเทคโนโลยีราชมงคลศรีวิชัย
วันที่            เดือน                                  พ.ศ.

สัญญานี้ทำขึ้นระหว่างมหาวิทยาลัยเทคโนโลยีราชมงคลศรีวิชัย ซึ่งต่อไปนี้ในสัญญาเรียกว่า
“ผู้ให้ทุน” ฝ่ายหนึ่งกับ
		นาย / นาง / นางสาว.......................................................นามสกุล................................................
ตำแหน่ง........................................................................สังกัด.....................................................................................
อายุ.............ปี  ปัจจุบันอยู่บ้านเลขที่.....................ตรอก/ซอย......................................ถนน......................................
ตำบล/แขวง..........................................อำเภอ/เขต..........................................จังหวัด...............................................
รหัสไปรษณีย์........................................โทรศัพท์เคลื่อนที่...........................................................................................
		ซึ่งต่อไปนี้ในสัญญาเรียกว่า “ผู้รับทุน” อีกฝ่ายหนึ่ง
		คู่สัญญาตกลงกันดังต่อไปนี้
		ข้อ ๑.  ผู้ให้ทุน ให้ทุนอุดหนุนการวิจัยประเภทเงินรายได้ มหาวิทยาลัยเทคโนโลยีราชมงคล    ศรีวิชัย ประจำปีงบประมาณ..................จำนวน.........................บาท (.................................................................)
แก่ผู้รับทุนเพื่อวิจัยเรื่อง
		ชื่อโครงการ (ภาษาไทย)...............................................................................................................
................................................................................................................................................................................
................................................................................................................................................................................
		ชื่อโครงการ (ภาษาอังกฤษ)..........................................................................................................
................................................................................................................................................................................
................................................................................................................................................................................
		โดยมีระยะเวลาดำเนินการ..............เดือน นับตั้งแต่วันที่...............เดือน......................พ.ศ..........
ถึงวันที่...............เดือน.............................พ.ศ. .................
ข้อ ๒.  การเบิกจ่ายเงินทุนอุดหนุนการวิจัย ให้เป็นไปตามระเบียบมหาวิทยาลัยเทคโนโลยี
ราชมงคลศรีวิชัย ว่าด้วยการใช้จ่ายเงินอุดหนุนเพื่อการวิจัย พ.ศ. ๒๕๖๗ และประกาศมหาวิทยาลัยเทคโนโลยี
ราชมงคลศรีวิชัย เรื่อง หลักเกณฑ์การบริหารแผนงาน โครงการ และงบประมาณโครงการวิจัยเงินรายได้มหาวิทยาลัย โดยผู้ให้ทุนจะจ่ายเงินให้กับผู้รับทุนเป็นงวด ๆ ตามที่กำหนดไว้ในแผนการใช้จ่ายเงินในการดำเนินการวิจัย (แบบ วจ.๑ด) ที่ได้รับอนุมัติจากหน่วยงานต้นสังกัดแล้วตามเอกสารแนบท้ายสัญญา ซึ่งถือเป็นส่วนหนึ่งของสัญญานี้ 
ข้อ ๓.  การรับโอนเงินงานวิจัยจากมหาวิทยาลัย ผ่านระบบ KTB Corporate Online ผู้รับทุนยินยอมให้ธนาคารหักเงินค่าธรรมเนียมการโอนเงิน จากเงินงานวิจัยที่โอนนั้นได้
ข้อ ๔.  ผู้รับทุนต้องดำเนินการวิจัยในทันที นับแต่วันที่ได้รับอนุมัติสัญญารับทุนอุดหนุน
การวิจัย ถ้าหากผู้รับทุนมิได้เริ่มดำเนินการภายใน ๓๐ (สามสิบ) วัน นับจากวันดังกล่าว ผู้ให้ทุนมีสิทธิบอกเลิกสัญญาได้ ผู้รับทุนจะต้องดำเนินการวิจัยตามแผนการดำเนินงานสำหรับโครงการวิจัยที่กำหนดไว้ใน (แบบ วจ.๓ด) ซึ่งถือเป็นส่วนหนึ่งของสัญญานี้ หากเกิดปัญหา อุปสรรค ไม่สามารถดำเนินการวิจัยได้ หรือมีความจำเป็นจะต้องแก้ไขเปลี่ยนหัวหน้าโครงการ ผู้ร่วมโครงการ แผนงานหรือวิธีการใด ๆ ผู้รับทุนต้องเสนอผู้ให้ทุนทราบ เพื่อพิจารณาขอแก้ไขเปลี่ยนแปลงภายในกำหนด ๓๐ (สามสิบ) วัน นับแต่วันทราบเหตุ
กรณีผู้รับทุนไม่สามารถดำเนินการวิจัยตามโครงการวิจัยให้แล้วเสร็จภายในกำหนดเวลาตาม   ข้อ ๑ ผู้รับทุนต้องชี้แจงเหตุผล สภาพปัญหา และระบุระยะเวลาที่ขออนุมัติขยาย ซึ่งไม่เกินวันทำการสุดท้ายของปีงบประมาณถัดไป พร้อมทั้งเสนอแผนการใช้จ่ายเงินในการดำเนินการวิจัย (แบบ วจ.๑ด) และแผนการดำเนินงานสำหรับโครงการวิจัย (แบบ วจ.๓ด) ที่ปรับปรุงใหม่ ต่อผู้ให้ทุนเพื่อพิจารณา โดยให้ยื่นเป็นหนังสือขออนุมัติขยายเวลาก่อนวันสิ้นสุดโครงการไม่น้อยกว่า ๓๐ (สามสิบ) วัน
ข้อ ๕.  กรณีที่ผู้รับทุนประสงค์จะขอยุบเลิกโครงการวิจัย ให้ทำรายงานสรุปผลการดำเนินการจนถึงวันที่หยุดดำเนินการ และสรุปยอดจำนวนเงินที่รับไปและจำนวนเงินที่จ่ายไปแล้วทั้งสิ้น พร้อมแจ้งเหตุผล ปัญหา อุปสรรค ที่ไม่อาจดำเนินการโครงการต่อไปได้ให้หัวหน้าหน่วยงานต้นสังกัดทราบ ภายใน ๑๕ (สิบห้า) วัน นับจากวันที่หยุดดำเนินการ
หากผู้ให้ทุนพิจารณาเห็นว่า การขอยุบเลิกโครงการของผู้รับทุนไม่มีเหตุผลอันสมควร ผู้รับทุนต้องนำหลักฐานการจ่ายและเงินอุดหนุนโครงการวิจัยที่ได้รับไปแล้วทั้งสิ้น พร้อมครุภัณฑ์ ที่ดิน สิ่งก่อสร้าง และดอกผล (ถ้ามี) ส่งคืนหน่วยงานภายใน ๑๕ (สิบห้า) วัน นับแต่วันที่ได้รับแจ้งผลพิจารณาจากผู้ให้ทุน เว้นแต่ผู้ให้ทุนเห็นว่าปัญหา อุปสรรค ในการขอยุบเลิกโครงการมีเหตุผลอันสมควร ให้ผู้รับทุนคืนเงินเฉพาะส่วนที่รับไปแล้วและยังไม่ได้จ่ายนับแต่วันขอยุบเลิกโครงการ พร้อมครุภัณฑ์ ที่ดินสิ่งก่อสร้าง และดอกผล (ถ้ามี) แก่ผู้ให้ทุน
ข้อ ๖.  ผู้รับทุนจะต้องปฏิบัติตามหลักเกณฑ์ที่กำหนดในระเบียบมหาวิทยาลัยเทคโนโลยี
ราชมงคลศรีวิชัย ว่าด้วยการใช้จ่ายเงินอุดหนุนเพื่อการวิจัย พ.ศ.๒๕๖๗ และประกาศมหาวิทยาลัยเทคโนโลยี
ราชมงคลศรีวิชัย เรื่อง หลักเกณฑ์การบริหารแผนงาน โครงการ และงบประมาณโครงการวิจัยเงินรายได้มหาวิทยาลัย ถือว่าระเบียบและประกาศดังกล่าวเป็นส่วนหนึ่งของสัญญานี้
ข้อ ๗.  ครุภัณฑ์หรือสิ่งก่อสร้างที่ได้รับอนุมัติจัดหาเพื่อใช้ในโครงการวิจัย เมื่อดำเนินการจัดหาเรียบร้อยแล้ว ผู้รับทุนต้องแจ้งรายละเอียดรายการ มูลค่าที่จัดหา วันเดือนปีที่ได้มา ต่อหัวหน้าเจ้าหน้าที่พัสดุเพื่อควบคุมตามระเบียบสำนักนายกรัฐมนตรีว่าด้วยการพัสดุ และเมื่อสิ้นสุดการดำเนินโครงการวิจัยแล้ว ผู้รับทุนต้องส่งมอบครุภัณฑ์หรือสิ่งก่อสร้างให้หน่วยงานต้นสังกัดเพื่อใช้ประโยชน์ต่อไป
ข้อ ๘.  ผู้รับทุนพร้อมที่จะให้ผู้ให้ทุนหรือผู้แทนของผู้ให้ทุนเข้าติดตามความก้าวหน้าในการดำเนินงานวิจัยได้ตามแผนและระยะเวลาที่หน่วยงานกำหนด
ข้อ ๙. กรรมสิทธิ์ในผลงานวิจัยและนวัตกรรมและสิทธิในทรัพย์สินทางปัญญาของผลงานวิจัยที่เกิดขึ้น ให้ดำเนินการภายใต้ระเบียบมหาวิทยาลัยเทคโนโลยีราชมงคลศรีวิชัย ว่าด้วยการบริหารจัดการทรัพย์สินทางปัญญา ผลงานวิจัยและนวัตกรรม พ.ศ. 2566
ข้อ ๑๐.  การเผยแพร่ผลงานวิจัย ทั้งรายงานการวิจัยฉบับสมบูรณ์หรือการเผยแพร่ในลักษณะอื่นผู้รับทุนจะต้องระบุข้อความ “ได้รับการสนับสนุนทุนวิจัยจากมหาวิทยาลัยเทคโนโลยีราชมงคล
ศรีวิชัย”
ข้อ ๑๑.  ผู้ให้ทุนมีสิทธิบอกเลิกสัญญานี้ได้ หากผู้รับทุนฝ่าฝืนหรือมิได้ปฏิบัติหน้าที่ความรับผิดชอบในข้อใดข้อหนึ่งตามที่ระบุในสัญญา หรือมีพฤติการณ์ที่เห็นได้ว่าผู้รับทุนไม่สามารถดำเนินโครงการวิจัยให้แล้วเสร็จภายในระยะเวลาที่กำหนดหรือระยะเวลาที่ได้รับการขยาย และไม่ส่งผลผลิตจากงานวิจัยตามกรอบผลผลิตและระยะเวลาที่กำหนด โดยผู้ให้ทุนจะมีหนังสือแจ้งให้ผู้รับทุนทราบและถือว่าการบอกเลิกสัญญา จะมีผลในวันที่ผู้รับทุนได้รับหนังสือบอกเลิก 
ทั้งนี้เมื่อมหาวิทยาลัยบอกเลิกสัญญาแล้ว ผู้รับทุนยินยอมรับผิดชดใช้เงินที่ได้รับไปแล้วคืนให้แก่มหาวิทยาลัยเท่ากับจำนวนเงินที่ได้รับไปทั้งหมดจากมหาวิทยาลัย เว้นแต่กรณีที่เป็นเหตุสุดวิสัย หรือเป็นเหตุใด ๆ อันเนื่องมาจากความผิดหรือความบกพร่องของผู้ให้ทุน หรือมีพฤติการณ์อันใดอันหนึ่งที่คู่สัญญาไม่ต้องรับผิดชอบ ให้ผู้รับทุนคืนเงินทุนอุดหนุนวิจัยส่วนที่รับไปแล้ว และยังมิได้จ่ายหลังจากวันที่บอกเลิกสัญญาแก่ผู้ให้ทุน
ข้อ ๑๒. การชดใช้เงินคืนตามสัญญานี้ ผู้รับทุนจะต้องชำระทั้งหมดภายในกำหนด ๓๐ (สามสิบ) วัน นับแต่วันได้รับแจ้งให้ชดใช้จากมหาวิทยาลัย หากผู้รับทุนไม่ชำระภายในกำหนดหรือชำระให้แต่ไม่ครบ ทั้งนี้จะโดยความยินยอมของผู้รับทุนหรือไม่ก็ตาม ผู้รับทุนยินยอมให้คิดดอกเบี้ยเงินที่ยังมิได้ชำระ ในอัตราร้อยละ ๕ ต่อปี นับแต่วันครบกำหนดชำระจนถึงวันที่ชำระเสร็จสิ้น
ในกรณีที่ผู้รับทุนมีพันธะต้องชดใช้เงินแก่มหาวิทยาลัยตามสัญญานี้ ผู้รับทุนยินยอมให้มหาวิทยาลัยหักเอาจากเงินเดือน บำเหน็จบำนาญและ/หรือเงินอื่นใด ที่ผู้รับทุนจะพึงได้รับจากมหาวิทยาลัยเพื่อชดใช้เงินดังกล่าวได้
ข้อ ๑๓. ผู้รับทุนต้องปฏิบัติตามระเบียบฯ ประกาศฯ และแนวปฏิบัติอื่น ๆ ที่เกี่ยวข้องทั้งที่ใช้ บังคับอยู่แล้ว และที่จะกำหนดขึ้นใช้บังคับในภายหน้า

สัญญานี้ทำขึ้น ๒ ฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความ
ในสัญญานี้โดยตลอด จึงได้ลงลายมือชื่อไว้เป็นสำคัญ และต่างเก็บไว้ฝ่ายละฉบับ


ลงชื่อ......................................................ผู้ให้ทุน	  ลงชื่อ........................................................ผู้รับทุน
      (.........................................................)		       (............................................................)
        อธิการบดีหรือผู้ที่ได้รับมอบหมาย                                 หัวหน้าโครงการ


ลงชื่อ......................................................พยาน	  ลงชื่อ........................................................พยาน
      (.........................................................)		       (............................................................)

